
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 898 


20 Σεπτεμβρίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντιστοιχία οργανικών μονάδων Υπηρεσιών Διοικητι¬ 
κής Μέριμνας των Τ.Ε.1. 1 

Καθορισμός των κλάδων προσωπικού των οποίων οι 
υπάλληλοι κρίνονται για κατάληψη θέσεων προϊστα¬ 
μένων, οργανικών μονάδων των Υπηρεσιών Διοικη¬ 
τικής Μέριμνας των Τ.Ε.1. 2 

Τροποποίηση της Η 3273/27.4.94 (ΦΕΚ 352/13.5.94) 
απόφασης «Σύσταση Ειδικού Λογαριασμού στο Παι¬ 
δαγωγικό Ινστιτούτο». 3 


Μεταβίβαση του δικαιώματος υπογραφής «Με εντολή 
Υπουργού» στον Ειδικό Γραμματέα του Διοικητικού 
Τομέα θεμάτων Εποπτικών Μέσων Διδασκαλίας, 
Εκπαιδευτικής Ραδιοτηλεόρασης, Βιβλιοθηκών και 
Ιστορικών Αρχείων και τους προϊσταμένους Δ/ 


νσεων και ανεξαρτήτων τμημάτων του Διοικητικού 
Τομέα. 4 

Υποχρεωτική δήλωση κρουσμάτων βραδείας εγκεφα- 
λοπάθειας. 5 

Συμπλήρωση της Π4γ/Φ.18/οικ. 4301/6.8.96 ΚΎ. 
απόφασης περί «αύξησης των Προνοιακών Επιδο¬ 
μάτων που χορηγούνται σε Α.Μ.Ε.Α.». 6 

Απαλλαγές - μειώσεις τελών σ' εφαρμογή άρθρου 6 
του Ν. 2399/96. 7 

Ίδρυση Εθελοντικού Πυροσβεστικού Κλιμακίου στο 
Δήμο Καλυμνίων . 8 

Χαρακτηρισμός οχημάτων μηχανημάτων της 3ης 
ΔΕΚΕ. 9 

Σύσταση Νομικών Προσώπων στην Κοινότητα Μικρό- * 
κάμπου Ν. Κιλκίς.10 

Καταγγελία της επιχείρησης ΥΙΟΙ Κ. ΣΤΑΜΟΥ Ο.Ε. 
κατά της εταιρίας ΝΕΑ ΨΥΓΕΙΑ ΑΓΡΙΑΣ Α.Ε. για πα¬ 
ράβαση του άρ. 2 παρ. 1 του Ν. 703/77.11 

Διορθώσεις Σφαλμάτων 

Διορθώσεις σφαλμάτων στη 2047908/6675/0025/ 
23.7.96 απόφαση του Υπουργού Οικονομικών. . .12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Ε5/2243 (1) 

Αντιστοιχία οργανικών μονάδων Υπηρεσιών Διοικητικής 
Μέριμνας των Τ.Ε.1. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ & ΑΠΟΚΕΝΤΡΩΣΗΣ 
ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις: 

1. Των άρθρων 6 και 36 παρ. 5 του Ν. 1404/83 (ΦΕΚ 
173/τ.Α 1 ) «Δομή και λειτουργία των Τεχνολογικών Εκπαι¬ 
δευτικών Ιδρυμάτων» όπως συμπληρώθηκε με τις διατά¬ 
ξεις της παραγρ. 10 του άρθρου 43 του Ν. 2413/96 
(ΦΕΚ 124/τ.Α). 

2. Του άρθρου 19 παρ. 2 του Ν. 1735/1987 «Προσλή¬ 
ψεις στο δημόσιο τομέα κ.λπ.» (ΦΕΚ 195/τ.Α'). 

3. Του άρθρου 27 του Ν. 2081/92 (ΦΕΚ 154/τ.Α ) και 
το γεγονός ότι η απόφαση αυτή δεν προκαλεί δαπάνη 
στον Κρατικό Προϋπολογισμό. 

β) Την Υ.Α. Ε5/1048/94 «Εσωτερική διάρθρωση, οργά¬ 
νωση και λειτουργία των Τ.Ε.1.» (ΦΕΚ 394/τ.ΒΥ 
27.5.94). 

γ) Την αριθ. 13/1996 απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης για τον καθορισμό αρμοδιοτήτων του Υφυ¬ 
πουργού Εσωτερικών Δημ. Διοίκησης και Αποκέντρωσης, 
Γεωργίου Μωραΐτη (ΦΕΚ 137/τ.Β’), αποφασίζουμε: 

Στην κοινή Υπουργική απόφαση Ε5/3930/90 (ΦΕΚ 
627/τ.Β/1.10.90) για την αντιστοιχεία των οργανικών 
υπηρεσιακών μονάδων των Υπηρεσιών Διοικητικής Μέρι¬ 
μνας (Υ.Δ.Μ.) των Τεχνολογικών Εκπαιδευτικών Ιδρυμά¬ 
των (Τ.Ε.1.) προστίθενται στην παρ. 1 οι περιπτώσεις: 

στ) Νομική Υπηρεσία. 

ζ) Γραμματείς Τμημάτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΜΩΡΑΪΤΗΣ ΓΕΩΡΓ. Α. ΠΑΠΑΝΔΡΕΟΥ 

- ♦- 

Αριθ. Ε5/2233 (2) 

Καθορισμός των κλάδων προσωπικού των οποίων οι υπάλ¬ 
ληλοι κρίνονται για κατάληψη θέσεων προϊσταμένων, 

οργανικών μονάδων των Υπηρεσιών Διοικητικής Μέρι¬ 
μνας των Τ.Ε.Ι. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ & ΑΠΟΚΕΝΤΡΩΣΗΣ 
ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις: 

1. Των άρθρων 6 και 36 παρ. 5 του Ν. 1404/83 (ΦΕΚ 
173/τ.Α') «Δομή και λειτουργία των Τεχνολογικών Εκπαι¬ 
δευτικών Ιδρυμάτων» όπως συμπληρώθηκε με τις διατά¬ 
ξεις της παραγρ. 10 του άρθρου 43 του Ν. 2413/96 
(ΦΕΚ 124/τ.Α·). 

2. Του άρθρου 36 παρ. 15 του Ν. 2190/1994 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης» (ΦΕΚ 28/τ.Α). 

β) Την αριθ. 13/1996 απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και Απο¬ 
κέντρωσης για τον καθορισμό αρμοδιοτήτων του Υφυ¬ 
πουργού Εσωτερικών Δημ. Διοίκησης και Αποκέντρωσης, 
Γεωργίου Μωραΐτη (ΦΕΚ 137/τ.Β’). 

γ) Την αριθ. Ε5/1048/1994 υπουργική απόφαση «Εσω¬ 
τερική διάρθρωση, οργάνωση και λειτουργία των Τ.Ε.Ι.» 
(ΦΕΚ 394/τ.Β’). 

δ) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

1. Στις Γραμματείες Τμημάτων των Τ.Ε.Ι., προϊσταται 
υπάλληλος των κλάδων ΠΕ Διοικητικού - Οικονομικού, ΤΕ 
Διοικητικού - Λογιστικού και ΔΕ Διοικητικού - Λογιστι¬ 
κού. 

2. Στη Νομική Υπηρεσία των Τ.Ε.Ι. προϊσταται Δικηγό¬ 
ρος, ο οποίος κατέχει οργανική θέση δικηγόρου, που έχει 
κατανεμηθεί στο Τ.Ε.Ι., μεταξύ δε περισσοτέρων ο αρ¬ 
χαιότερος με αναπληρωτή τον αρχαιότερο κατά σειρά δι¬ 
κηγόρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Σεπτεμβρίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΜΩΡΑΪΤΗΣ ΓΕΩΡΓ. Α. ΠΑΠΑΝΔΡΕΟΥ 


Αριθ. 2880 (3) 

Τροποποίηση της Η 3273/27.4.94 (ΦΕΚ 352/13.5.94) 

απόφασης «Σύσταση Ειδικού Λογαριασμού στο Παιδα¬ 
γωγικό Ινστιτούτο». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Π.Δ. 432/81 (ΦΕΚ 118/τ.Α’) «Περί συστάσεως ει¬ 
δικών Λογαριασμών αξιοποιήσεως κονδυλίων για την 
εκτέλεση ερευνητικών έργων στα Ανώτατα Εκπαιδευτικά 
Ιδρύματα της χώρας». 

2. Το Νόμο 1566/85 (ΦΕΚ 167/τ.Α*) άρθρο 27 παρ. 4 
«δομή και λειτουργία της πρωτοβάθμιας και δευτεροβάθ¬ 
μιας εκπαίδευσης και άλλες διατάξεις». 

3. Την κοινή υπουργική απόφαση Β1/819 (ΦΕΚ 920/ 
τ.Α’) «Σύσταση Ειδικού λογαριασμού για τη χρηματοδό¬ 
τηση Ερευνητικών Έργων και σχετικών Υπηρεσιών ή δρα¬ 
στηριοτήτων που εκτελούνται στα Ανώτατα Εκπαιδευτικά 
Ιδρύματα ή Τεχνολογικά Εκπαιδευτικά Ιδρύματα της χώ¬ 
ρας». 

4. Το Νόμο 2413/96 (ΦΕΚ 124/17.6.96) άρθρο 50 «Η 
Ελληνική Παιδεία στο Εξωτερικό, η διαπολιτιστική Εκπαί¬ 
δευση και άλλες διατάξεις». 

5. Την κοινή υπουργική απόφαση κα/679/22/8/96 
(ΦΕΚ 826/τ.Β710.9.96) περί τροποποίησης και αντικατά¬ 
στασης της με αριθ. Β1/819/ΦΕΚ 920/τ.Α’) κοινής 
υπουργικής απόφασης. 

6. Το Ν. 1558/85 (ΦΕΚ 137/τ.Α726.7.85) άρθρο 29 
«Κυβέρνηση και κυβερνητικά όργανα» στο οποίο προστέ¬ 
θηκε με το άρθρο 27 του Ν. 2081/92 (ΦΕΚ 154/τ.Α / 
10.9.92) «Ρύθμιση του θεσμού των επιμελητηρίων κ.λπ.» 
νέο άρθρο 29Α. 

7. Την ανάγκη τροποίησης της κοινής Υπουργικής από¬ 
φασης Η/3273/27.4.94 (ΦΕΚ 352/13.5.94) «Σύσταση ει¬ 
δικού Λογαριασμού στο Παιδαγωγικό Ινστιτούτο». 

8. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Τροποποιούμε την κοινή Υπουργική απόφαση Η/3273/ 
27.4.94 (ΦΕΚ 352/τ.Β /13.5.94) «Σύσταση Ειδικού Λογα¬ 
ριασμού στο Παιδαγωγικό Ινστιτούτο» και προσθέτουμε το 
παρακάτω κείμενο: 

.«Όπου στο κείμενο της απόφασης αυτής γίνεται πα¬ 
ραπομπή στης διατάξεις της αριθ. Β1 /819/88 (ΦΕΚ 920/ 
τ.Α') κοινής υπουργικής απόφασης νοείται παραπομπή 
στις αντίστοιχες ρυθμίσεις των διατάξεων της κα/679/ 
22.8.96 (ΦΕΚ 826/τ.Β710.9.96) απόφασης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 18 Σεπτεμβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ ΓΕΩΡΓ. ΠΑΠΑΝΔΡΕΟΥ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. ΣΤ5/32 (4) 

Μεταβίβαση του δικαιώματος υπογραφής «Με εντολή 
Υπουργού» στον Ειδικό Γραμματέα του Διοικητικού Το¬ 
μέα θεμάτων Εποπτικών Μέσων Διδασκαλίας, Εκπαι¬ 
δευτικής Ραδιοτηλεόρασης, Βιβλιοθηκών και Ιστορι¬ 
κών Αρχείων και τους προϊσταμένους Δ/νσεων και ανε¬ 
ξαρτήτων τμημάτων του Διοικητικού Τομέα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 24, 16, 26, 28 του Ν. 1558/85 «Κυβέρ¬ 
νηση και Κυβερνητικά όργανα <Α’ 137)». 

2. Το Π.Δ. 147/1976 «Περί οργανισμού της ΚΎ. του 
ΥΠ.Ε.Π.Θ.» όπως τροποποιήθηκε και ισχύει. 

3. Το Π.Δ. 941/77 «Περί οργανισμού του Υπουργείου 
Πολιτισμού και Επιστημών». 

4. Την αριθ. ΣΤ5/10/96 κοινή απόφαση Υπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και Εθνικής Παιδείας και θρησκευμάτων. 

5. Του Ν. 1946/91 περί Γ.Α.Κ. 

6. Του Ν. 814/43, Α.Ν. 1362/49 κ.λπ. περί Βιβλιοθη¬ 
κών. 

7. Του άρθρου 27 του Ν. 2081/92 (Α’ 154) με το οποίο 
προστέθηκε άρθρο 29Α στο Ν. 1558/85. 

8. Την ανάγκη εκσυγχρονισμού της πληροφοριακής 
υποδομής της παιδείας, ανάπτυξης της εκπαιδευτικής τε¬ 
χνολογίας με αξιοποίηση, μεταξύ άλλων, των πολυμέσων 
και της τηλεματικής, και ενίσχυσης της διαφύλαξης και 
αξιοποίησης της πνευματικής κληρονομιάς της χώρας. 

9. Την αριθ. ΣΤ5/25/23.7.96 υπουργική απόφαση 
(ΦΕΚ 633/τ.Β71.8.96). 

10. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Τροποποιούμε την αριθ. ΣΤ5/25/96 ΦΕΚ 663/τ.Β7 
1.8.96 απόφαση του Υπουργού Εθνικής Παιδείας και 
θρησκευμάτων, ως εξής: 

Άρθρο 1 

Αρμοδιότητες Ειδικού Γραμματέα 
Α. Στον Ειδικό Γραμματέα μεταβιβάζουμε το δικαίωμα 
να υπογράφει «Με εντολή Υπουργού» αποφάσεις, πράξεις 
και έγγραφα, που εκδίδονται σύμφωνα με τις κείμενες 
διατάξεις και αφορούν στα ακόλουθα θέματα που άπτο- 
νται των Δ/νσεων Εποπτικών Μέσων Διδασκαλίας, Εκπαι¬ 
δευτικής Ραδιοτηλεόρασης και των ανεξαρτήτων Τμημά¬ 
των Βιβλιοθηκών και Ιστορικών Αρχείων. 

1. Έκδοση εγκυκλίων και παροχή οδηγιών για τη στρα¬ 
τηγική, το συντονισμό και τη μεθόδευση της εύρυθμης 
λειτουργίας των υπηρεσιών του Διοικητικού Τομέα. 

2. Απαντήσεις σε αναφορές πολιτών, συλλόγων κ.λπ. 
που στρέφονται κατά συγκεκριμένων υπηρεσιακών οργά¬ 
νων. 

3. Ερωτήματα προς το υπηρεσιακό συμβούλιο για πό¬ 
σης φύσεως θέματα που αφορούν την υπηρεσιακή κατά¬ 
σταση των υπαλλήλων των Βιβλιοθηκών και των Γ.Α.Κ. 

4. Έκδοση αποφάσεων υπηρεσιακών μεταβολών των 
υπαλλήλων των βιβλιοθηκών και των Γ.Α.Κ. 

5. Μετακίνηση των υπαλλήλων εντός του Διοικητικού 
τομέα εκτός των προϊσταμένων. 

6. Έγκριση μετακίνησης των υπαλλήλων του Διοικητι¬ 
κού τομέα και των μελών της Εφορείας των Γ.Α.Κ., των 
δημοσίων βιβλιοθηκών και τηςΕ.Β.Ε., καθώς και των περι¬ 


φερειακών υπηρεσιών, για εκτέλεση υπηρεσίας εκτός 
έδρας, στο εσωτερικό και εξωτερικό, όπως επίσης και 
καθ' υπέρβαση των ημερών που καθορίζονται κάθε φορά. 

7. Χορήγηση κανονικών, φοιτητικών, σπουδαστικών, 
επιμορφωτικών αδειών και αδειών χωρίς αποδοχές, στους 
υπαλλήλους που ανήκουν στο προσωπικό των υπηρεσιών 
Βιβλιοθηκών και των Γ.Α.Κ. 

8. Ορισμός εκπροσώπων του Διοικητικού Τομέα καθώς 
και των υπηρεσιών Αρχείων και Βιβλιοθηκών σε διεθνείς 
και ευρωπαϊκές συναντήσεις και όργανα. 

9. Προτάσεις για σύσταση και συγκρότηση επιτροπών 
και ομάδων εργασίας, σε θέματα αρμοδιότητας του Διοι¬ 
κητικού Τομέα. 

10. Προτάσεις για θέματα βιβλιοθηκών και άλλα θέματα 
αρμοδιότητας του Διοικητικού Τομέα στα προγράμματα 
του Β' ΚΠΣ. 

11. Έγκριση προγραμμάτων εκπαιδευτικής ραδιοτηλε¬ 
όρασης. 

12. Χορήγηση άδειας άσκησης ιδιωτικού έργου με 
αμοιβή για τους υπαλλήλους των υπηρεσιών των Βιβλιοθη¬ 
κών και των Γ.Α. Κ., μέχρι του ποσού των 3.000.000 δρχ. 

13. Κατανομή εγκριθέντος ποσού του τακτικού προϋ¬ 
πολογισμού στις Δημόσιες Βιβλιοθήκες. 

14. Κατανομή εγκριθέντος ποσού του τακτικού προϋ¬ 
πολογισμού για τις Δημοτικές, Κοινοτικές και Δημόσιες 
Βιβλιοθήκες. 

15. Προτάσεις προς την Δ.Ο.Υ. του ΥΠ.Ε.Π.Θ. για μετα¬ 
φορά πιστώσεων από τον Κρατικό Προϋπολογισμό του 
Φ19/120 του ΥΠ.Ε.Π.Θ. από Κ.Α. σε Κ.Α. μέχρι του πο¬ 
σού των 50.000.000 δρχ. και ποσοστού διάθεσης ΚΑΕ 
των ειδικών φορέων βιβλιοθηκών και αρχείων. 

16. Έγγραφα προς την Δ.Ο.Υ. του ΥΠ.Ε.Π.Θ. για την 
μεταβίβαση πιστώσεων του τακτικού προϋπολογισμού με 
επιτροπικά εντάλματα μέχρι του ποσού των 100.000.000 
δρχ. 

17. Προτάσεις τακτικού προϋπολογισμού του ειδικού 
φορέα «Βιβλιοθήκες και Ιστορικά Αρχεία» για να συμπερι- 
ληφθούν στο σχέδιο Τακτικού Προϋπολογισμού του 
ΥΠ.Ε.Π.Θ. 

18. Προτάσεις για την κατάρτιση του προγράμματος δη¬ 
μοσίων επενδύσεων των Βιβλιοθηκών και Ιστορικών Αρ¬ 
χείων καθώς και την κατανομή Π.Δ.Ε. 

19. Προτάσεις προς τη Δ.Ο.Υ. για εγγραφή προβλέ¬ 
ψεων των Γ.Α.Κ. και των δημοσίων βιβλιοθηκών. 

20. Εγκύκλιοι παροχής διευκρινιστικών οδηγιών για την 
εφαρμογή των κειμένων διατάξεων. 

21. Έγκριση αποφάσεων Εφορείας Ε.ΒΈ. και λοιπών 
Βιβλιοθηκών. 

22. Έγκριση καταλογιστικών πράξεων. 

Άρθρο 2 

Αρμοδιότητες προϊσταμένων Δ/νσεων Εποπτικών Μέσων 
Διδασκαλίας και Εκπ/κής Ραδιοτηλεόρασης και ανεξαρ¬ 
τήτων Τμημάτων Βιβλιοθηκών και Ιστορικών Αρχείων. 

Οι προϊστάμενοι Δ/νσεων και ανεξαρτήτων Τμημάτων 
έχουν δικαίωμα να υπογράφουν «Με εντολή Υπουργού» τα 
θέματα που αφορούν τις υπηρεσίες αρμοδιότητάς τους 
όπως περιγράφονται στο άρθρο 4 της αριθ. ΣΤ5/13/96 (Β* 
209) απόφαση του Υπουργού Εθνικής Παιδείας και θρη¬ 
σκευμάτων. 

Άρθρο 3 
Τελικές διατάξεις 

1. Σε περίπτωση κωλύματος ή απουσίας του Ειδικού 

Γραμματέα οι αρμοδιότητες ασκούνται από τον Γενικό 
Γραμματέα του ΥΠ.Ε.Π.Θ. 

2. Κάθε προηγούμενη σχετική απόφασή μας καταργεί- 
ται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1996 

Ο ΥΠΟΥΡΓΟΣ 

ΑΝΑΣΤ. ΠΕΠΟΝΗΣ 


Αθήνα, 18 Σεπτεμβρίου 1996 

Ο ΥΠΟΥΡΓΟΣ 

Γ. Α. ΠΑΠΑΝΔΡΕΟΥ 

- +- 

Αριθ. ΥΙ/οικ. 4884 (5) 

Υποχρεωτική δήλωση κρουσμάτων βραδείας εγκεφαλο- 
πάθειας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τον Α Ν. 2520/40 «περί Υγειονομικών διατάξεων». 

2. Το Β.Δ. της 3.11.50, ΦΕΚ 262/50 τ.Α’ «περί μέτρων 
προς καταπολέμησιν επιδημικών νόσων και υποχρεωτικής 
δηλώσεως αυτών». 

3. Το Π.Δ. 138/92 «Οργανισμός του Υπουργείου 
Υγείας, Πρόνοιας και Κοινωνικών Ασφαλίσεων». 

4. Το Ν. 1558/85, ΦΕΚ 137/τ.Α’/85 «Κυβέρνηση και 
Κυβερνητικά Όργανα». 

5. Την υπ’ αριθ. ΔΥ3α/οικ. 158/96, ΦΕΚ 59/τ.Β796, 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους Υφυ¬ 
πουργούς Φρ. Παπαδέλλη και θ. Κοτσώνη». 

6. Τις οδηγίες της Παγκόσμιας Οργάνωσης Υγείας 
(Π.Ο.Υ.) ΡΓΘ88 ΚΘΐθ&δβ ννΗΟ/28, 3.4.1996. 

7. Το υπ' αριθ. οικ. 5198/5.4.96 έγγραφο του Κέντρου 
Ελέγχου Ειδικών Λοιμώξεων (Κ.Ε.Ε.Λ.). 

8. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Εκδίδουμε την παρούσα Υγειονομική Διάταξη, η οποία 
θα ισχύει σε όλη την Επικράτεια. 

Άρθρο 1 

Ορίζουμε υποχρεωτική τη δήλωση κάθε περίπτωσης 
βραδείας εγκεφαλοπάθειας με βέβαια ή πιθανά κλινικά ή 
εργαστηριακά ευρήματα, ανεξαρτήτως της οριστικής δια- 
γνώσεως για τη φύση της. 

Η δήλωση γίνεται από τον υπεύθυνο ιατρό που παρακο¬ 
λουθεί τον ασθενή ή διαγνώσκει τη νόσο ή προκειμένου 
για Νοσηλευτικά Ιδρύματα από τον Επιστημονικό Υπεύ¬ 
θυνο του Τμήματος που νοσηλεύει τον ασθενή, στον Δ/ 
ντή Ιατρό της Δ/νσης Δημ. Υγιεινής του Υπουργείου 
Υγείας και Πρόνοιας. 

Με τη δήλωση κάθε κρούσματος θα χορηγούνται υπο¬ 
χρεωτικά και όλα τα επιδημιολογικά και κλινικοεργαστη- 
ριακά στοιχεία, που θα αναγράφονται σε ειδικό δελτίο δη¬ 
λώσεως, το οποίο θα διατίθεται δωρεάν στους ιατρούς και 
τα Νοσηλευτικά Ιδρύματα από το Υπουργείο Υγείας και 
Πρόνοιας. 

Άρθρο 2 

Η ισχύς της παρούσας αρχίζει μετά από δεκαπέντε (15) 
ημέρες από τη δημοσίευσή της στην Εφημερίδα της Κυ¬ 
βερνήσεως. 

Από την έναρξη ισχύος της παρούσας η υπ’ αριθ. Υ1 / 
οικ. 1875/96 (ΦΕΚ 275/τ.Β796) απόφασή μαςκαταργεί- 
ται. 


-♦- 

Αριθ. Π4γ/Φ.188/οικ.4908 (6) 

Συμπλήρωση της Π4γ/Φ.18/οικ. 4301/6.8.96 Κ.Υ. από¬ 
φασης περί «αύξησης των Προνοιακών Επιδομάτων 

που χορηγούνται σε Α.Μ.Ε.Α.». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

1. Του Π.Δ/τος 138/92 (ΦΕΚ 68/92) «Οργανισμός του 
Υπουργείου Υγείας, Πρόνοιας και Κοινωνικών Ασφαλί¬ 
σεων» όπως τροποποιήθηκε μεταγενέστερα. 

2. Του Α.Ν. 421/37 (ΦΕΚ 2/Τ.Α/37) «περί διαθέσεως 
εσόδων τινών υπέρ της Κοινωνικής Πρόνοιας». 

3. Του Ν.Δ/τος 162/73 (ΦΕΚ 227/τ.Α773) «περί μέ¬ 
τρων Προστασίας υπερηλίκων και χρονίως πασχόντων 
ατόμων». 

4. Τον Ν. 2362/95 (ΦΕΚ 247/27.11.95) «περί κώδικος 
Δημοσίου Λογιστικού» κ.λπ. 

5. Τις διατάξεις του άρθρου 29α του Ν. 1558/85 όπως 
τροποποιήθηκε με τις διατάξεις του άρθρου 27 του Ν. 
2081/92 (ΦΕΚ 154Λ.Α792) με τις οποίες προβλέπεται 
έλεγχος δαπανών που προκαλούν οι κανονιστικές πρά¬ 
ξεις. 

6. Την αριθ. ΔΥ3α/οικ. 598/8.7.96 (ΦΕΚ 557/10.7.96) 
κοινή απόφαση του Πρωθυπουργού και του Υπουργού 
Υγείας Πρόνοιας «περί αναθέσεως αρμοδιοτήτων στους 
Υφυπουργούς Υγείας και Πρόνοιας Φραγκλίνο Παπα¬ 
δέλλη και Θεόδωρο Κοτσώνη». 

7. Τις διατάξεις του άρθρου 3 του Ν. 2399/27.5.96 
(ΦΕΚ 90/τ.Α /27.5.96), αποφασίζουμε: 

Τα ποσά των Προνοιακών Επιδομάτων που καταβάλλο¬ 
νται κάθε μήνα στις διάφορες κατηγορίες ΤΥΦΛΩΝ σύμ¬ 
φωνα με Κοινές Υπουργικές Αποφάσεις όπως έχουν τρο¬ 
ποποιηθεί και συμπληρωθεί και ισχύουν μέχρι σήμερα αυ¬ 
ξάνονται από 1 ης Ιανουάριου 1996 ως εξής: 


ΚΑΤΗΓΟΡΙΑ ΤΥΦΛΟΙ Ύψος μηνιαίου Ύψος μηνιαίου 

επιδόματος πριν επιδόματος μετά 
την αύξηση την αύξηση 

1 .α. ΤΥΦΛΟΙ Εργαζόμενοι 22.800 27.400 

β. * Συνταξιούχοι 

(άμεσα και έμμεσα) 

2. ΤΥΦΛΟΙ 


α. Άνεργοι ανασφάλιστοι 
β. Άνεργοι άμεσα ασφαλισμένοι 

γ. Έμμεσα ασφαλισμένοι από 63.000 σε 75.600 δρχ. 

δ. Μη εργαζόμενοι φοιτητές 
ε. Τυφλά παιδιά που δεν φοιτούν σε 
σχολεία ή φιλοξενούνται σε Οικο¬ 
τροφεία του «Κ.Ε.Α.Τ.» ή τον 
«ΗΛΙΟΣ» θεσ/νίκης 

3.α. Εργαζόμενοι φοιτητές από 25.000 σε 27.400 δρχ. 

β. Τυφλά παιδιά που φοιτούν σε 
σχολείο ή φιλοξενούνται σε οικο¬ 
τροφεία του «Κ.Ε.Α.Τ.» ή τον 
«ΗΛΙΟΣ» θεσ/νίκης 

γ. Πτυχιούχοι εργαζόμενοι και μη 

4. Ασκούμενοι δικηγόροι από 43.800 σε 52.600 δρχ. 

5. Τυφλοί Επιστήμονες Πανεπιστη¬ 

μιακού επιπέδου που σύμφωνα με 
το Πτυχίο τους ασκούν την επι¬ 
στήμη τους από 52.500 σε 63.000 δρχ. 

6. Τυφλοί δικηγόροι που αποδε¬ 
δειγμένα ασκούν δικηγορία από 52.500 σε 63.000 δρχ. 

Κάθε προηγούμενη διάταξη απόφασης ή εγκυκλίου 
αντίθετη με τις ρυθμίσεις της απόφασης αυτής καταργεί- 
ται. 

Κατά τα λοιπά ισχύουν οι διατάξεις που μέχρι σήμερα 
ρυθμίζουν το πρόγραμμα επιδότησης των ΤΥΦΛΩΝ. 

7. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1996 

Ο ΥΦΥΠΟΥΡΓΟΣ 

ΘΕΟΔΩΡΟΣ ΚΟΤΣΩΝΗΣ 
-♦- 

Αριθ. 3422.8/6/96 (7) 

Απαλλαγές - μειώσεις τελών σ’ εφαρμογή άρθρου 6 του Ν. 

2399/96. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του ΑΝ 1559/50 (ΦΕΚ 252/τ.Α750) που κυρώθηκε 
με τον Ν. 1630/51 (ΦΕΚ 8/τ.Α751) και όπως αυτές ισχύ¬ 
ουν σήμερα. 

β) Του άρθρου 10 παραγρ. 2 του Ν.Δ. 449/70 «Περί με- 
τονομασίας της Ε.Ζ.Λ.Θ. σε Οργανισμός Λιμένος θεσ/ 
νίκης και συμπληρώσεως των αρμοδιοτήτων αυτού» (ΦΕΚ 
51/τ.Α727.2.70). 

γ) Του άρθρου 6 του Ν. 1220/81 (ΦΕΚ 296/τ.Α7 
2.10.81). 

δ) Του από 14/19 Ιανουάριου 1939 Β.Δ. «Περί Κωδικο- 
ποιήσεως των περί Λιμενικών Ταμείων κειμένων διατά¬ 
ξεων (ΦΕΚ 24/τ.Α739). 

ε) Του Π.Δ. 519/1976 (ΦΕΚ 186/τ.Α /76) «Περίτων κα- 
ταβαλλομένων υπό πλοίων Φαρικών Τελών» όπως τροπο¬ 
ποιήθηκαν, συμπληρώθηκαν και ισχύουν σήμερα. 

στ) Του Π.Δ. 649/1977 «Περί μεταφοράς αρμοδιοτήτων 
στο Υπουργείο Δημοσίων Έργων» (ΦΕΚ 212/τ.Α’). 

ζ) Του Ν. 3142/1955 «Περί Πλοηγικής Υπηρεσίας» 
(ΦΕΚ 43/Τ.Α755). 

η) Του Ν. 1558/1985 «Κυβέρνηση και Κυβερνητικά 
Όργανα». 

θ) Την αριθ. 411/24.1.96 (ΦΕΚ 58/τ.Β71996) Κ.Υ.Α. 
Πρωθυπουργού και Υπ. Οικονομικών «περί ανάθεσης αρ¬ 
μοδιότητας στους Υφυπουργούς Οικονομικών». 

ι) Του άρθρου 6 παράγρ. 17 του Ν. 2399/96 (ΦΕΚ 90/ 
Τ.Α727.5.96) «Υλοποίηση της εισοδηματικής πολιτικής» 
κ.λπ. 

2. Το γεγονός ότι από τις διατάξεις της παρούσας από¬ 
φασης που δεν έχει αναδρομική ισχύ δεν προκαλείται δα¬ 
πάνη σε βάρος του Κρατικού Προϋπολογισμού και του 
Προϋπολογισμού των Ν.Π.Δ.Δ., Ο.Λ.Π. - Ο.Λ.Θ. και Λιμε¬ 
νικών Ταμείων της Χώρας, αποφασίζουμε: 

1. Τα Πολεμικά και Κρατικά μη εμπορικά (εκπαιδευτικά 


κ.λπ.) πλοία, Ελληνικά ή ξένα που καταπλέουν στους Ελ¬ 
ληνικούς λιμένες απαλλάσσονται της καταβολής των πό¬ 
σης φύσεως λιμενικών δικαιωμάτων που επιβάλλονται 
υπέρ των Λιμενικών Οργανισμών και Λιμενικών Ταμείων 
της Χώρας καθώς και από τα φαρικά τέλη και πλοηγικά δι¬ 
καιώματα όπως ισχύουν κάθε φορά. Η απαλλαγή θα γίνε¬ 
ται με αίτηση των ενδιαφερομένων στον φορέα Διοίκησης 
και Εκμετάλλευσης των οικείων λιμένων. 

2. Της απαλλαγής αυτής ή περιορισμού των παραπάνω 
τελών και δικαιωμάτων δύναται να τύχουν και άλλες κατη¬ 
γορίες πλοίων καθώς και τα πάσης φύσεως φορτία και 
οχήματα που διακινούνται μέσω Ελληνικών λιμένων και 
ανήκουν σε Διεθνείς Οργανισμούς - Ανθρωπιστικές - Πε¬ 
ριβαλλοντικές οργανώσεις - Ιδρύματα κ.λπ. εφόσον προο¬ 
ρίζονται για την παροχή βοήθειας (επισιτιστικής - επιδι- 
μιών - θεομηνιών - σεισμών - λιμών - προστασίας περιβάλ¬ 
λοντος κ.λπ.), σε πληγείσες περιοχές. 

Η απαλλαγή ή ο περιορισμός των τελών και δικαιωμάτων 
θα γίνεται μετά από έγκριση της Διεύθυνσης Λιμένων και 
Λιμενικών Έργων του ΥΕΝ στην αρμόδια για την βεβαίωση 
αυτών Υπηρεσία ύστερα από αίτηση των ενδιαφερομένων 
κατά περίπτωση. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Σεπτεμβρίου 1996 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓ. ΑΝΩΜΕΡΙΤΗΣ ΚΟΣΜΑΣ ΣΦΥΡΙΟΥ 

- ¥ - 

Αριθ. 28223 Φ.101.4 (8) 

Ίδρυση Εθελοντικού Πυροσβεστικού Κλιμακίου στο Δήμο 
Καλυμνίων 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 
Έχοντας υπόψη: 

1. Τις διατάξεις: 

(1) Των άρθρων 2 και 11 του Ν. 1951/1991 «Καθιέρωση 
του θεσμού του Εθελοντή Πυροσβέστη και άλλες διατά¬ 
ξεις» (Α' 84). 

(2) Των άρθρων 1,11 και 12 του Π.Δ. 32/1992 «Κανονι¬ 
σμός Οργάνωσης και Λειτουργίας Εθελοντικών Πυροσβε¬ 
στικών σταθμών και Κλιμακίων (Α' 15). 

2. Το 2275/2.5.1996 έγγραφο του Δήμου Καλυμνίων, 
σχετικά με ίδρυση Εθελοντικού Πυροσβεστικού Κλιμα¬ 
κίου. 

3. Την 2025 Φ 101.4/9.9.1996 αναφορά της Π.Υ. Κω 
σχετικά με εξασφάλιση των προϋποθέσεων για ίδρυση 
Εθελοντικού Πυρ/κού Κλιμακίου στο Δήμο Καλυμνίων. 

4. Το γεγονός ότι από την ίδρυση Εθελοντικού Πυρο¬ 
σβεστικού Κλιμακίου δεν προκαλείται δαπάνη σε βάρος 
του προϋπολογισμού του Πυροσβεστικού Σώματος/ 
Υ.Δ.Τ., αποφασίζουμε: 

Ιδρύουμε Εθελοντικό Πυροσβεστικό Κλιμάκιο στο Δήμο 
Καλυμνίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 1996 
Ο Αρχηγός 

Αντιστράτηγος ΝΙΚΟΛΑΟΣ ΑΛΕΒΙΖΑΚΗΣ 

Αριθ. οικ. 78540/895 (9) 

Χαρακτηρισμός οχημάτων μηχανημάτων της 3ης ΔΕΚΕ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την παράγραφο 1 του άρθρου 44 του Ν. 2094/92 
«Κύρωση του Κώδικα Οδικής Κυκλοφορίας». 

2. Την απόφαση 82/2.2.96 (ΦΕΚ 83/τ.Β’) του Πρωθυ¬ 
πουργού και του Υπουργού Μεταφορών και Επικοινωνιών, 
περί «καθορισμού αρμοδιοτήτων του Υφυπουργού Μετα¬ 
φορών και Επικοινωνιών Γ. Δασκαλάκη». 

3. Τα έγγραφα 4409/8.11.94, και 3539/11.8.95 της τ. 
9ης ΠΥΔΕ, 3η ΔΕΚΕ, περί χαρακτηρισμού του μηχανολο¬ 
γικού εξοπλισμού της σαν οχήματα άμεσης ανάγκης, απο¬ 
φασίζουμε: 

Χαρακτηρίζουμε τα οχήματα - μηχανήματα της 3ης 
ΔΕΚΕ, που χρησιμοποιούνται αποκλειστικά και μόνο για 
τον αποχιονισμό του οδικού δικτύου της αρμοδιότητάς 
της, ως οχήματα άμεσης ανάγκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΑΣΚΑΛΑΚΗΣ 
—♦ - 

Αριθ. Ε. 5071 (10) 

Σύσταση Νομικών Προσώπων στην Κοινότητα Μικροκά- 
μπου Ν. Κιλκίς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την αριθ. 1/96 απόφαση του Κ.Σ. Μικροκάμπου για 
σύσταση Νομικών Προσώπων με την επωνυμία: 

Α. «Φιλαρμονική Κοινότητας Μικροκάμπου». 

Β. «θεατρική σκηνή Κοιν/τας». 

Γ. «Πινακοθήκη Κοιν/τας». 

Δ. «Μουσείο Τοπικής Ιστορίας». 

Ε. «Υπηρεσία Πολεοδομίας». 

3. Σκοπός των παραπάνω Νομικών προσώπων είναι η 
καλλιέργεια θεατρικής παιδείας στους νέους, η μόνιμη 
λειτουργία πινακοθήκης για την προσέγγιση στην λογοτε¬ 
χνία και γενικά η αναβάθμιση του μορφωτικού επιπέδου 
των κατοίκων της κοινότητας. 

4. Την 942/3.5.96 απόφαση του Γεν. Γραμ/τέα Περι¬ 
φέρειας Κεντρικής Μακεδονίας, αποφασίζουμε: 

1. Συνιστούμε στην Κοινότητα Μικροκάμπου Νομικά 
Πρόσωπα με την επωνυμία: 

Α. «Φιλαρμονική Κοινότητας». 

Β. «θεατρική σκηνή». 

Γ. «Πινακοθήκη». 

Δ. «Μουσείο τοπικής ιστορίας». 

Ε. «Υπηρεσία πολεοδομίας». 

2. Σκοπός των παραπάνω Νομικών Προσώπων είναι η 
καλλιέργεια θεατρικής και μουσικής παιδείας στους νέ¬ 
ους, η μόνιμη λειτουργία πινακοθήκης για την προσέγγιση 
στην λογοτεχνία, η μελέτη και εκτίμηση της υφιστάμενης 
πολοεοδομικής κατάστασης της Κοιν/τας καθώς και τον 
χαρακτηρισμό κοινοχρήστων εκτάσεων ως χώρων δη¬ 
μιουργίας κοινοφελών έργων υποδομής, και γενικά η ανα¬ 


βάθμιση του μορφωτικού επιπέδου των κατοίκων της κοι¬ 
νότητας. 

3. Οι πόροι των ανωτέρω Νομικών Προσώπων είναι: 

α) Ετήσια επιχορήγηση της Κοιν/τας ύψους 200.000 

δρχ. *για το καθένα. 

β) Εισφορές, δωρεές, χορηγίες και κληρονομιές κάθε 
είδους. 

γ) Κρατικές επιχορηγήσεις. 

4. Η στέγαση των Νομικών Προσώπων θα γίνει σε αίθου¬ 
σες της Κοιν/τας Μικροκάμπου. 

5. Τα Νομικά Πρόσωπα εκπροσωπούνται στα δικαστή¬ 
ρια και σε κάθε δημόσια αρχή από τον πρόεδρο του Δ.Σ. 
και σε περίπτωση κωλύματος του Προέδρου από τον αντι¬ 
πρόεδρο. 

6. Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού της Κοιν/τας Μι- 
κροκάμπου ύψους 1.000.000 δρχ. ετησίως και συγκεκρι¬ 
μένα σε βάρος του ΚΑ 212.9 των εξόδων του προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 5 Σεπτεμβρίου 1996 

Με εντολή Γ.Γ.Π.Κ.Μ. 

Ο Προϊστάμενος ΔΟΥ - Κιλκίς 
ΠΑΝ. ΚΑΡΑΓΙΩΡΓΗΣ 

-♦- 

( 11 ) 

ΑΠΟΦΑΣΗ ΑΡΙΘ. 33/1996 
Καταγγελία της επιχείρησης ΥΙΟΙ Κ. ΣΤΑΜΟΥ Ο.Ε. 
κατά της εταιρίας ΝΕΑ ΨΥΓΕΙΑ ΑΓΡΙΑΣ Α.Ε. για παρά¬ 
βαση του άρ. 2 παρ. 1 του Ν. 703/77. 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α’ 
Συνεδρίασε: 

με τετραμελή σύνθεση, σύμφωνα με την υπ’ αριθ. 1/ 
1995 απόφασή της, στην αίθουσα 611 του Υπουργείου 
Ανάπτυξης (τέως Εμπορίου) την 7 Μαρτίου 1996, ημέρα 
Πέμπτη και ώρα 10 π.μ. με την εξής σύνθεση: 

Προεδρεύων: Μιχαήλ Φράγκος, κωλυομένου του τακτι¬ 
κού μέλους, Νικολάου Σακελλαρόπουλου. 

Μέλη: Κωνσταντίνος Ηλιόπουλος, 

Λεωνίδας Νικολούζος, 

Δημήτριος Τζουγανάτος (εισηγητής). 

Γραμματέας: Αλεξάνδρα - Μαρία Ταραμπίκου. 

Κατά τη συζήτηση της υπόθεσης ενώπιον της Επιτρο¬ 
πής Ανταγωνισμού οι εταιρίες ΥΙΟΙ Κ. ΣΤΑΜΟΥ Ο.Ε. και 
ΝΕΑ ΨΥΓΕΙΑ ΑΓΡΙΑΣ Α.Ε. δεν παρέστησαν. Η μεν πρώτη 
των εταιρειών δήλωσε με την από 2.2.1996 επιστολή της 
προς την Επιτροπή ότι παραιτείται της καταγγελίας, η δε 
δευτέρα αυτών, με την από 7.2.1996 επιστολή της, γνώ¬ 
ρισε στην Επιτροπή ότι δεν θα παραστεί, επειδή κατόπιν 
της εν λόγω παραίτησης της εταιρείας Στάμου θεώρησε 
την υπόθεση λήξασα. 

Η Επιτροπή Ανταγωνισμού έχοντας διαπιστώσει τη νό¬ 
μιμη και εμπρόθεσμη κλήτευση των εν λόγω εταιρειών και 
εφαρμόζοντας το άρθρο 6 παρ. 3 του Κανονισμού Λει¬ 
τουργίας της (Υ.Α. ΥΠ-2914 Εμπορίου της 4/5.9.1995) 
αποφάσισε τη συζήτηση της υπόθεσης χωρίς την παρου¬ 
σία τους. 

Στην αρχή της συζητήσεως το λόγο έλαβε η Γενική Ει- 
σηγήτρια Σοφία Καμπερίδου, η οποία ανέπτυξε την έγ¬ 
γραφη εισήγηση της Γραμματείας της Επιτροπής Ανταγω¬ 
νισμού επί της υποθέσεως, ανέφερε ότι δεν προκύπτει 

παράβαση του άρθρου 2 παρ. 1 Ν. 703/77, όπως ισχύει, 
αλλά παράβαση του άρθρου 1 του ως άνω νόμου που συνί- 
σταται σε κατανομή της τοπικής αγοράς μεταξύ των με¬ 
λών της Ένωσης Διακινητών Οίνων - Ποτών Ν. Μαγνησίας 
και πρότεινε, σύμφωνα με το άρθρο 9 παρ. 1(γ) Ν. 703/ 
77, (α) να υποχρεωθούν η εταιρεία ΝΕΑ ΨΥΓΕΙΑ ΑΓΡΙΑΣ 
Α.Ε., η Ένωση Διακινητών Οίνων - Ποτών Ν. Μαγνησίας 
και τα μέλη αυτής να παύσουν την εμπίπτουσα στο άρθρο 
1 του Ν. 703/77 παράβαση και να παραλείψουν αυτή στο 
μέλλον, (β) να απειληθεί πρόστιμο στην περίπτωση συνέ¬ 
χισης ή επανάληψης της ανωτέρω παράβασης, και (γ) να 
υποχρεωθεί η Ένωση Διακινητών Οίνων - Ποτών Ν. Μα¬ 
γνησίας όπως εντός μηνός από της λήψεως της σχετικής 
απόφασης της Επιτροπής Ανταγωνισμού να κοινοποιήσει 
έγγραφο προς τα μέλη της και την Επιτροπή Ανταγωνι¬ 
σμού, γνωρίζοντάς τους την παύση της ανωτέρω παράβα¬ 
σης. 

Η Επιτροπή Ανταγωνισμού - Τμήμα Α’ συνήλθε σε διά¬ 
σκεψη, με τετραμελή σύνθεση, σύμφωνα με την υπ’ αριθ. 
1/1995 απόφασή της, την 17 Σεπτεμβρίου 1996, ημέρα 
Τρίτη και ώρα 1 μ.μ. στην αίθουσα 611 του Υπουργείου 
Ανάπτυξης (τέως Εμπορίου), κατά την οποία, αφού έλαβε 
υπόψη της τα στοιχεία του φακέλλου και την εισήγηση της 
Γραμματείας της Επιτροπής Ανταγωνισμού, σκέφθηκε ως 
εξής: 

Με την από 4.3.1991 καταγγελία της η εταιρεία με την 
επωνυμία «Υιοί Κ. Στάμου Ο.Ε.» (εφεξής καλούμενη 
«εταιρία Στάμου») ισχυρίζεται ότι η Εταιρεία με την επωνυ¬ 
μία «Νέα Ψυγεία Αγριός Α.Ε.» (εφεξής καλούμενη «ΕΨΑ») 
κατά παράβαση του άρθρου 2 Ν. 703/77 άσκησε κατα¬ 
χρηστικά τη δεσπόζουσα θέση της εφαρμόζοντας στις με¬ 
ταξύ τους σχέσεις άνισους όρους για ισοδύναμες παρο¬ 
χές. 

Από την έρευνα της Γραμματείας της Επιτροπής Αντα¬ 
γωνισμού και τα στοιχεία που τέθηκαν υπόψη της από τις 
ανωτέρω εταιρίες προέκυψσν τα ακόλουθα: 

Η εταιρία Στάμου εμπορεύεται και διακινεί οίνους και 
ποτά στην περιοχή του Νομού Μαγνησίας σε επίπεδο χον¬ 
δρικής. Η ΕΨΑ παράγει αναψυκτικά (αεριούχα ποτά), τα 
οποία διαθέτει αφενός μέσω δικού της δικτύου λαινικής 
πώλησης αφετέρου μέσω 60-70 χονδρεμπόρων - διακινη- 
τών οίνων και ποτών, στους οποίους πωλεί σε εργοστα¬ 
σιακές τιμές (τιμές χονδρικής μείον 14%) και επιπλέον 
τους χορηγεί, βάσει προφορικών συμφωνιών, πρόσθετες 
εκπτώσεις βάσει του κύκλου εργασιών (τζίρου), που πραγ¬ 
ματοποιούν, υπό τον όρο ότι οι χονδρέμποροι - διακινητές 
δεν προβαίνουν σε πωλήσεις στους λιανοπωλητές του δι¬ 
κτύου της. Οι εκπτώσεις βάσει κύκλου εργασιών χορηγού¬ 
νται από την ΕΨΑ προς τους χονδρεμπόρους - διακινητές 
με τη μορφή πιστωτικού σημειώματος. 

Η ΕΨΑ με τη δικάιολογία ότι η εταιρία Στάμου παρέβη 
τον όρο περί μη πώλησης των προϊόντων της σύμβασης 
στους λιανεμπόρους του δικτύου της, αρνήθηκε να της 
χορηγήσει κατά το τέλος του έτους 1990 πιστωτικό σημεί¬ 
ωμα ύψους 329.027 δρχ. από δε 1.1.1991 αρνήθηκε 
πλέον να της χορηγεί και την χονδρεμπορική έκπτωση 
14% που χορηγούσε στους υπολοίπους χονδρεμπόρους 
με τους οποίους συνεργαζόταν. 

Η συμπεριφορά αυτή της ΕΨΑ μολονότι καταρχήν πρό¬ 
σφορη να οδηγήσει σε καταμερισμό της αγοράς με περιο¬ 
ριστικά αποτελέσματα για τον ανταγωνισμό δεν συνιστά εν 
τούτοις παράβαση του άρθρου 2 Ν. 703/77 ελλείψει δε¬ 
σπόζουσας θέσης της ΕΨΑ στη σχετική αγορά. 


Πράγματι, κατ’ αντικείμενο σχετική αγορά είναι εν προ- 
κειμένω η αγορά των αναψυκτικών (αεριούχων ποτών), 
δεδομένου ότι τα αεριούχα ποτά λόγω των γευστικών και 
χημικών ιδιαιτεροτήτων τους (κυρίως λόγω της προσθή¬ 
κης διοξειδίου του άνθρακα) δεν αντιμετωπίζονται ως 
υποκατάστατα των φυσικών χυμών από τον μέσο κατανα¬ 
λωτή και αποτελούν χωριστή αγορά. Κατά τόπο σχετική 
αγορά είναι όλη η επικράτεια, αφού το χαμηλό κόστος με¬ 
ταφοράς και η έλλειψη εμποδίων εισόδου στην αγορά του 
Νομού Μαγνησίας, δεν δικαιολογούν την αντιμετώπισή 
της ως γεωγραφικά χωριστής αγοράς (βλ. Σχετικά γνωμο¬ 
δότηση της Επιτροπής Ανταγωνισμού υπ’ αριθ. 99/90). Το 
ποσοστό συμμετοχής των προϊόντων της ΕΨΑ στην Ελλη¬ 
νική αγορά αεριούχων αναψυκτικών είναι κατώτερο του 
1%. Το γεγονός αυτό σε συνδυασμό με την απουσία άλ¬ 
λων παραγόντων που θα θεμελίωναν τη δεσπόζουσα θέση 
της, οδηγεί στο συμπέρασμα ότι παρά την ισχυρή θέση της 
ΕΨΑ στο Νομό Μαγνησίας, δεν μπορεί να γίνει λόγος για 
δεσπόζουσα θέση της στη σχετική αγορά. Κατά συνέπεια 
η άρνηση της ΕΨΑ να χορηγήσει την χονδρεμπορική έκ¬ 
πτωση και την έκπτωση λόγω τζίρου στην εταιρία Στάμου, 
έστω και αν αυτή είναι αδικαιολόγητη, δεν στοιχειοθετεί 
την εκ μέρους της ΕΨΑ παράβαση της απαγόρευσης του 
άρθρου 2 Ν. 703/77. 

Η άρνηση της ΕΨΑ να χορηγήσει στην εταιρία Στάμου 
την έκπτωση λόγω τζίρου και την χονδρεμπορική έκπτωση 
είναι αποτέλεσμα των συμβάσεων που έχει συνάψει με 
τους χονδρεμπόρους του Νομού Μαγνησίας και συνεπώς 
ελέγχεται με το άρθρο 1 Ν. 703/77 στο μέτρο που οι εν 
λόγω συμβάσεις είναι αντίθετες προς αυτή τη διάταξη. 
Ανεξάρτητα αν οι συμβάσεις αυτές που διέπουν τις σχέ¬ 
σεις μεταξύ ΕΨΑ και χονδρεμπόρων - διακινητών του Νο¬ 
μού Μαγνησίας καταρτίσθηκαν με ή χωρίς τη συνδρομή ή 
τη συμμετοχή του επαγγελματικού σωματείου «Ένωση 
Διακινητών Εμπόρων Οίνων - Ποτών Νομού Μαγνησίας», 
είναι από τη φύση τους ικανές να προκαλέσουν περιοσμό 
του ανταγωνισμού, αφού αποκλείουν τη διεκδίκηση των 
λιανοπωλητών του δικτύου της ΕΨΑ από τους χονδρεμπό¬ 
ρους - διακινητές με την προσφορά ευνοϊκότερων όρων 
συναλλαγής. 

Ωστόσο, τόσο στο κοινοτικό όσο και στο εθνικό δίκαιο 
του ελεύθερου ανταγωνισμού έχει επικρατήσει η άποψη 
ότι η απαγόρευση του άρθρου 85 παρ. 1 ΣυνιΕΚ και αντί¬ 
στοιχα του άρθρου 1 παρ. 1 Ν. 703/77 δεν εφαρμόζεται 
σε συμπράξεις ήσσονος σημασίας, δηλ. σε συμπράξεις 
που δεν περιορίζουν αισθητά τον ανταγωνισμό στη σχε¬ 
τική αγορά (βλ. π.χ. γνωμοδότηση 102/91 και αποφάσεις 
218/95,15/95 της Επιτροπής Ανταγωνισμού, Διοικ.ΕφΑΘ 
1422/91). Στην υπό κρίση υπόθεση οι συμφωνίες αυτές 
δεν ασκούν, λόγω του πολύ περιορισμού ποσοστού συμ¬ 
μετοχής της ΕΨΑ στη σχετική αγορά (κάτω του 1%), αι- 
σθητήεπίδραση στον ανταγωνισμό. Γ Γ αυτόν τον λόγο και 
πρέπει να γίνει δεκτό ότι ως ανταγωνιστικά μη κρίσιμες 
δεν αποτελούν παράβαση του άρθρου 1 Ν. 703/77. 

Για τους λόγους αυτούς: 

Απορρίπτει την από 4.3.1991 καταγγελία της Εταιρείας 
Στάμου κατά της Εταιρίας ΕΨΑ. 

Η απόφαση εκδόθηκε την 18 Σεπτεμβρίου 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Εισηγητής Ο ΓΙροεδρεύων 

ΔΗ Μ. ΤΖΟΥΓΑΝΑΤΟΣ ΜΙΧΑΗΛ ΦΡΑΓΚΟΣ 

Η Γραμματέας 

ΑΛΕΞΑΝΔΡΑ - ΜΑΡΙΑ ΤΑΡΑΜΠΙΚΟΥ 
- 4 - 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 658/τ.Β730.7.96, στο οποίο δημοσιεύθηκε η 


2047908/6675/0025/23.7.96 απόφαση του Υπουργού 
Οικονομικών «παροχή της εγγύησης του Δημοσίου προς 
την Εθνική Τράπεζα της Ελλάδος για τη χορήγηση δάνειου 
ποσού δρχ. εξακοσίων εκατομμυρίων (600.000.000) στην 
Α.Ε. «ΛΙΠΑΣΜΑΤΑ ΔΡΑΠΕΤΣΩΝΑΣ» στην τελευταία πα¬ 
ράγραφο της εν λόγω απόφασης μετά τη λέξη «έγγραφό 
μας» αναγράφεται ο αριθμός 2009593/1391/7.2.96. 

Επίσης διορθώνεται η ημερομηνία της πιο πάνω απόφα¬ 
σης από την εσφαλμένη 23 Ιουνίου 1996 στην ορθή 23 
Ιουλίου 1996. 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


